Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 537/11/7712	Svidník, 21.10.2013
EEČ : 2-60-72-2013

U Z N E S E N I E

Trestná vec:	obvinená XXXXX  
Prečin:	ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Svidník zo dňa 9.3.2012, spisová značka Pv 537/11/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podľa § 216 ods. 1 Tr. por. trestné stíhanie obvinenej XXXXX, nar. XXXXX v Bardejove trvalé bytom Rovné č. 148, okr. Svidník, invalidná dôchodkyňa  pre prečin ublíženia na zdraví podľa § 158  Tr. zák. , ktorého sa mala dopustiť tak, že dňa 02.12.2011 o 10.50 hod. viedla osobné motorové vozidlo zn. Škoda-Felícia EČ:  SK 446AN po štátnej ceste I. triedy číslo 73   po ulici Stropkovskej vo Svidníku v smere od obce Stročín, pričom počas jazdy  pri odbočovaní vľavo na ulicu Nábrežnú nedala prednosť v jazde protiidúcemu osobnému motorovému vozidlu zn. Seat Cordoba EČ: SP 370 AA, ktoré viedla XXXXX, pričom došlo k dopravnej nehode pri ktorej XXXXX utrpela otras mozgu ľahkého stupňa, podvrtnutie krčnej chrbtice a pomliaždenie obidvoch kolien, ktoré zranenia  podľa znaleckého posudku si vyžiadali  práceneschopnosť 4-5 týždňov, jej spolujazdkyne 
-	XXXXX utrpela otras mozgu ľahkého stupňa, podvrtnutie krčnej chrbtice, pomliaždenie prednej steny hrudníka a pomliaždenie ľavého kolena, ktoré zranenia si vyžiadali  práceneschopnosť 4-5 týždňov 
-	XXXXX utrpela tržnú ranu pravého predkolenia a pomliaždenie a krvnú podliatinu v oblasti ľavého predkolenia, ktoré zranenia si vyžiadali práceneschopnosť 14 dní  
-	a spolujazdkyňa obvinenej XXXXX utrpela zlomeninu 4 a 5  rebra vpravo, zlomeninu  ľavej lopatky, ktoré zranenia si vyžiadali  práceneschopnosť po dobu  4-6 týždňov 

Uznesením prokurátora Okresnej prokuratúry Svidník zo dňa 9.3.2012, spisová značka Pv 537/11/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
16 mesiacov
Odôvodnenie:
	Uznesením č.k. Pv 537/11-8 z 09.03.2012 som podľa § 216 ods. 1 Tr. por. podmienečne zastavil trestné stíhanie proti obvinenej XXXXX pre prečin ublíženia na zdraví podľa § 158 Tr. zák. a podľa § 216 ods. 2 Tr. por. som obvinenej určil skúšobnú dobu v trvaní 16 (šestnásť) mesiacov, pričom toto uznesenie nadobudlo právoplatnosť 20.03.2012.
	Zo správ o povesti obvinenej a z odpisu z registra trestov som zistil, že obvinená v priebehu skúšobnej doby viedla riadny život v zmysle § 217 ods. 1 Tr. por. Preto bolo potrebné rozhodnúť tak, že obvinená sa v skúšobnej dobe osvedčila.
	Podľa § 217 ods. 4 Tr. por. právoplatnosťou tohto   uznesenia nastávajú účinky zastavenia trestného stíhania podľa § 9 ods. 1 písm. e/ Tr. por. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor